text: Branden i Vejle er nu under kontrol
  20 april 2016 kl. 09.14
  Branden i Jysk på Dandyvej i det nordlige Vejle er nu under kontrol og udvikler ikke længere sundhedsskadelig røg.
  Derfor ophæver politiet nu den  den tidligere udsendte varsling og der er udsendt sirene-afvarsling.
  Personer i det berørte område kan igen gå udendørs og åbne døre, vinduer og ventilation.
  Hvis man har indåndet røg fra branden og bliver dårlig, skal man kontakte lægevagten eller nærmeste skadestue for at blive tilset.
  Det oplyser Sydøstjyllands Politi.
  Jysks forretning og lager i det nordlige del af Vejle blev onsdag morgen ramt en brand, der udviklede kraftig sort røg. Forretningen ligger på Dandyvej nær motorvejen lige overfor Bilka på den modsatte side af Horsensvej.
  De første anmeldelser om branden indløb til politiet omkring kl. 8, hvor ansatte hos Jysk slog alarm, fortæller indsatsleder John Schjødt fra Trekantområdets Brandvæsen til TV SYD.
  Efterslukningarbejdet vil vare resten af onsdagen, oplyser Sydøstjyllands Politi.
  